दत्तात्रय जयंती पर शोभायात्रा निकाली
नीमच | भगवान दत्तात्रय जयंती उत्साह के साथ मनाई गई। शुक्रवार को नीमच सिटी स्थित शिवशक्तिमठ पर जयंती उत्सव पर विभिन्न धार्मिक आयोजन किए गए। शोभायात्रा में मप्र प्रदेश सहित राजस्थान के चितौड़गढ, भीलवाड़ा, उदयपुर एवं उप्र के साधुसंतों को आमंत्रित किया गया था। शुक्रवार सुबह 9 बजे हवन अनुष्ठान के आयोजन के पश्चात दोपहर 12 बजे शोभायात्रा निकाली गई। जिसमें संत भारतीय महाराज, साध्वी प्रज्ञा भारती, संत श्यामसुंदर गिरी, साध्वी उमा गिरी श्रीजी, साध्वी संगीता गिरी श्रीजी सहित शिवशक्ति मठ नीमच सिटी के कई संत शामिल हुए। शोभायात्रा नगर के प्रमुख मार्गो से निकली जिसमें युवाओं ने अखाड़े में हैरतअंगेज करतब दिखाए। शोभायात्रा का जगह-जगह पुष्पवर्षा के साथ स्वागत किया।
hin_Deva hin_Deva